Hei! Olen pastori Tommy Lilja. Tämä on Pastori Tommy Liljan seurassa.
On Jumalan armoa, että voimme viettää tämän hetken yhdessä -
Herran edessä ja Pyhässä Hengessä.
Tahdon viedä teidät tänään kanssani Ukrainaan -
ja sen pääkaupunkiin Kiovaan.
Käymme Babyn Jarin rotkossa.
Näytän, miten natsit tappoivat 30 000 juutalaista alle 3 päivässä.
Ohjelmassa tänään selitän, -
miksi juutalaisia kohtaan on niin paljon vihaa.
Kuten aina, rukoilin puolestanne, ja minulla on teille profetian sana.
Ja ohjelman lopussa rukoilemme.
Jatkan myös opetusta kirjastani "Usko sittenkin".
Kun seuraat kirjassa selittämiäni askeleita, -
voit alkaa vaikuttaa elämääsi, ympäristöösi ja tulevaisuuteesi, -
tavalla, jota monet eivät käsittäisi edes mahdolliseksi.
Se on ulottuvuus, joka on uskottu vain harvoille.
Haluan kertoa siitä teille.
Tämänpäiväisen opetuksen otsikko on: -
Heikkoudesta ja toivottomuudesta vahvuuteen ja toivoon.
Eläminen ulottuvuudessa, johon vain harvoille on annettu pääsy.
Niinpä Jeesuksen nimessä -
tervetuloa seuraamaan Jeesusta Tommyn kanssa!
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Tapaan rukoilla aina ennen kuin alamme kuvata, -
sillä haluan, että joka jaksossa on teille profetia.
Tämänpäiväinen sanoma on: Jumalalta tullutta näkyä ei voi tappaa.
Jos Jumala on antanut sinulle näyn, sitä ei voi tappaa. Se toteutuu.
Opetan nyt 2―3 minuuttia, mitä Raamattu kertoo Israelista.
Israelin historia valottaa asiaa hyvin.
Raamattu sanoo Room. 11:25:ssä: -
"Sillä minä en tahdo, veljet ― ettette olisi oman viisautenne varassa ―
pitää teitä tietämättöminä tästä salaisuudesta, -
että Israelia on osaksi kohdannut paatumus ―
hamaan siihen asti, kunnes pakanain täysi luku on sisälle tullut, -
ja niin kaikki Israel on pelastuva".
Kohta 1. Liitto, joka Jumalalla on Israelin kanssa, on kaksiosainen.
Ensinnäkin heistä piti syntyä Jeesus Kristus, -
kun Hän tuli maailmaan.
Toiseksi he ottavat Hänet vastaan, kun Hän tulee takaisin.
Monet kristityt ajattelevat, -
että Jumalan Israelille antama tehtävä päättyi, -
kun Jeesus kuoli ristillä. Se ei pidä paikkaansa.
Näky on, että he tulevat palaamaan takaisin maahan.
Se onkin kohta 2.
Hän ajaisi heidät maan ääriin, ennen kuin he voisivat palata.
Niin on kirjoitettu. Emme nyt ehdi lukea sitä.
Raamattu sanoo, että ensin heidät ajetaan maan ääriin, -
maan neljälle kulmalle.
Vasta sen jälkeen he voivat palata.
Vaikka juutalaisia on yritetty tappaa kahdentuhannen vuoden ajan, -
näky on elänyt heissä, ja nyt he ovat jälleen Israelissa.
Kohta 3. Herran edessä seisoo kaksi todistajaa -
ja on seissyt koko historian ajan.
Ne ovat herätysseurakunta ja juutalaiset.
Me elämme Jumalalle.
Uskomme Jumalaan. Ja me olemme Hänen todistajiaan.
Ja kohta 4. Jumalalta tullutta näkyä ei voi tappaa.
Historiassa on ollut kaksi ihmisryhmää, -
joita kaikki ovat yrittäneet tappaa, jopa kirkko itse.
Ne ovat juutalaiset ja herätysseurakunta.
Mutta juutalaiset ja herätysseurakunta kantavat näkyä Jumalalta.
Ensinnäkin juutalaiset ovat palaava Israeliin, sillä kun Jeesus palaa, -
Hän tulee Jerusalemiin, Israeliin ja juutalaisten pariin.
Samoin me kristityt, herätysseurakunta, olemme täällä -
saarnaamassa Jeesuksen evankeliumia -
maailman kaikille etnisille ihmisryhmille. Se näky on Jumalalta.
Siksi herätysseurakuntaa voi yrittää tappaa, mutta siinä ei ikinä onnistuta,-
sillä se tulee takaisin aina vain uudelleen, -
kunnes näky on toteutettu.
Sama pätee juutalaisiin. Heitä on yritetty tappaa kaksituhatta vuotta -
ja yritetään yhä, mutta he palasivat maahan 2 000 vuoden jälkeen.
Miksi? Koska se oli näky Jumalalta.
Jos sinulla on näky Jumalalta, sama juttu sen kanssa. Sitä ei voi tappaa.
AFRIKKA, AASIA. TÄMÄ ON TOMMY LILJA MINISTRIES.
SAMBIA, NEPAL, ETIOPIA, INTIA, ISRAEL, JERUSALEM
TOMMY LILJAN PALVELUJÄRJESTÖ
EN IKINÄ PYSÄHDY
PUHUMME JEESUKSESTA
"Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen". Matt. 28:19.
Suonissani on kahden kansan verta: ruotsalaista ja suomalaista.
Kun olin lapsi, naapurustoomme muutti perhe Suomesta.
Läheisimmät ystäväni ovat olleet Suomesta: -
Kari, Eero, Pentti, Pekka ja monet muut.
Osaan sanoa: "Rakastan Suomea ja suomalaisia -
uskonveljiä ja -sisaria." Aamen. Hieman suomen kieltä.
Kuten saatat tietää, kirjoitan kirjoja, mutta en myytäväksi, -
vaikka kirjojani myydään kirjakaupoissa useissa maissa.
Niitä on käännetty lukuisille kielille.
Kirjoitan kirjoja Herran ohjauksessa.
Valitsen aiheen sen mukaan, mistä Hän käskee minun kirjoittaa, -
mitä Hänen kansansa tänään tarvitsee.
Jokainen kirja on siis tavallaan profeetallinen aikaamme varten.
Uusin kirjani, "Usko sittenkin", on juuri sellainen.
Laadimme sen sinua varten, ja sen sanoma on tätä aikaa -
ja sitä tilannetta varten, jossa monet ovat tänä päivänä.
Mitä teet, kun usko on heikko ja toivo on hukassa?
Sinä uskot sittenkin.
Aivan kuten usko auttaa sinua epätoivon keskellä -
kapuamaan uudelleen ylös, -
samalla tavalla tarvitset uskoa, jotta pysyt polulla etkä kaadu.
Kerron rehellisesti ja avoimesti vakavista takaiskuista -
ja ihmeellisistä onnistumisista lähetyskentillä -
ja henkilökohtaisessa elämässäni.
Johdan teidät askel askeleelta opetukseen, joka muuttaa elämäsi.
Siinä yliluonnollisesta tulee luonnollista, ja opit, kuinka uskoa -
niin kuin Jeesus opetti opetuslapsia uskomaan.
Mikä ehkä vielä tärkeämpää, opetan toisesta ulottuvuudesta, -
uskon maailmasta, jossa mahdottomasta tulee mahdollista.
Löydät vastauksen kysymykseen, mitä tehdä, -
kun usko on heikko ja kaikki toivo on mennyttä.
Mikä parasta, annan kirjan sinulle ilmaiseksi.
Riittää, että soitat meille tai lähetät meille sähköpostia -
ja annat osoitteesi, niin lähetämme kirjan sinulle ilmaiseksi.
Ennen kuin menemme Ukrainaan, kerron hieman taustaa.
Siitä asti kun Jumala kutsui Aabrahamin -
ja teki hänestä oman kansansa, juutalaiset, -
muut kansat ovat olleet heitä vastaan.
Vaikka he ovat olleet lainkuuliaisia, mukavia ja nöyriä kansalaisia, -
aina on ollut ihmisryhmiä, jotka ovat vihanneet juutalaisia -
vain siitä syystä, että he ovat juutalaisia.
Monet pohtivat, miksi Hitlerillä oli sellainen pakkomielle -
hävittää juutalaiset, kuusi miljoonaa ihmistä.
Jos hän olisi ottanut heidät puolelleen, hän olisi voinut voittaa sodan.
Miksi heitä vastaan on niin paljon vihaa?
Ja miksi tappaa 30 000 viatonta juutalaista Ukrainassa?
Vastaus on hengellinen. Kahta ihmisryhmää on vainottu syyttä.
Ne ovat juutalaiset ja herätysseurakunta.
Ikävä kyllä kirkko itse on ollut -
pahin juutalaisten ja herätyskristittyjen tappaja.
Syy on se, että hengellisessä ulottuvuudessa käydään sotaa.
Jeesus on tulossa takaisin.
Siinä juutalaiset ja herätysseurakunta ovat ratkaisevassa osassa.
Siksi heitä tullaan aina vihaamaan ja syyttämään valheellisesti.
Babyn Jarin joukkomurha on tyypillinen esimerkki siitä, -
miten näkymättömän ulottuvuuden pimeät voimat tappavat juutalaisia -
ja yrittävät epätoivoisesti estää Kristusta palaamasta.
Nimittäin kun Jeesus palaa, demonien aikakausi päättyy viimein.
TOMMY LILJAN KLASSIKOT
Ensiksi tutustutaan Babyn Jarin surullisiin tapahtumiin.
Vuonna 1941 natsit marssivat eteenpäin.
He miehittivät Länsi-Ukrainan niin vaivattomasti, -
että ukrainalaiset kokivat nöyryytyksen. He saivat syvän haavan.
Heidän piti löytää syntipukki.
Täällä Kiovassa he vierittivät syyn juutalaisten niskaan.
Samaan aikaan natsit halusivat hävittää juutalaiset koko maailmasta.
Niinpä he tekivät työtä yhdessä.
He laativat yhdessä suunnitelman, -
jonka tarkoituksena oli hävittää kaikki juutalaiset Kiovasta.
Yhtenä päivänä alettiin kiinnittää ilmoituksia, mutta se oli ansa.
Ilmoituksessa sanottiin, että juutalaiset evakuoitaisiin.
Heidät siirrettäisiin Kiovasta.
Mutta todellisuudessa se johti 33 000 juutalaisen murhaamiseen.
Annan oppaani Jurin lukea, mitä ilmoituksessa sanottiin.
Kaikkien Kiovan ja ympäröivän alueen juutalaisten -
on tultava maanantaina 29.9.1941 -
aamulla kello kahdeksaan mennessä -
Melnik- ja Dokterivskikatujen kulmaan.
Jokaisen täytyy ottaa mukaan henkilö- todistus, rahaa ja lämpimät vaatteet.
Jokainen, joka ei noudata määräystä, tapetaan.
Jokainen, joka tunkeutuu juutalaisten asuntoihin -
tai yrittää anastaa juutalaisten omaisuutta, tapetaan.
Juutalaiset eivät aavistaneet, ettei heitä evakuoitaisi. Heidät tapettaisiin.
He eivät aavistaneet, että se olisi kuolemanmarssin päivä.
Nyt seisomme paikassa, josta kuolemanmarssi käynnistyi.
Juuri niin. Tänne juutalaiset kerättiin.
Tältä aukiolta heidät siirrettiin sadan hengen ryhmissä -
tuohon suuntaan entisen juutalaisen hautausmaan porttia kohti.
Tuolla kadunkulmassa oli ensimmäinen tarkastuspiste, -
jossa ukrainalaiset poliisit tarkastivat jokaisen tulijan henkilötodistuksen.
Juutalaiset päästettiin tälle aukiolle. Muut pysäytettiin, -
koska natsit eivät halunneet ketään julman päätöksensä todistajiksi.
Juutalaiset koottiin tänne.
Saksalaissotilaat ja Ukrainan poliisi vartioivat aluetta.
Nyt seisomme portilla.
Tässä 33 000 juutalaisen piti riisuutua -
ja jättää kaiken omaisuutensa.
Sitten heidät vietiin alastomana teloituspaikalle. - Aivan.
Hirveää. Kävellään.
Syyskuussa 1941 juutalaiset tuotiin tähän.
Heidän piti seistä rotkon reunalla.
Läsnä oli teloituskomppania.
Se teloitti ihmisiä ampumalla heitä niskaan.
Sitten he putosivat alas. - Niin. Ei ollut vaihtoehtoa.
Aluetta käytettiin teloituspaikkana yhä uudelleen ja uudelleen.
Tässä siis oli alastomien juutalaisten rivejä: lapsia, naisia. - Ei.
Heidät tuotiin reunalle kymmenen hengen ryhmissä.
Kymmentä ihmistä voi valvoa. He eivät pääse pakoon. - Aivan. Siksi.
Oli helppo pitää kirjaa. Kymmenen, kymmenen, kymmenen...
Tapahtumasta pidettiin karmaisevia tilastoja.
Nyt seisomme sen paikan ääressä, jossa ruumiit makasivat.
Ruumiit kaivettiin ylös. Ne poltettiin.
Luut murskattiin kivillä.
Tuhka levitettiin maahan. Mitään ei jätetty jäljelle.
Tähän kammottavaan tehtävään määrättiin Syretsin leirin vangit.
Tehtävä kesti kuusi viikkoa. Kaikki hävitettiin.
Sitten vangit huomasivat, -
ettei enää tullut käskyä uusien alueiden kaivamisesta.
Siitä he tajusivat, että heidätkin tapettaisiin.
Niinpä syyskuussa 1943 -
vangit nousivat kapinaan ja 15 vangin onnistui paeta.
Vain nuo 15 ihmistä jäivät jäljelle kertomaan Babyn Jarin tapahtumista,
sillä SS-upseerit ja -sotilaat hävittivät kaikki ruumiit ja haudat.
Tämä on taistelua Jumalan ja paholaisen välillä, -
hyvän ja pahan välillä, -
valkeuden ja pimeyden välillä.
Sama asia tapahtui tuhansia vuotta sitten, -
kun farao yritti hävittää juutalaiset Egyptissä.
Samaa yritti Hitler. Hänkin pyrki hävittämään juutalaiset.
Miksi? Kerron sen. On olemassa eräs asiayhteys.
Aina kun joku on yrittänyt hävittää juutalaiskansan maan päältä, -
juutalaiset ovat palanneet takaisin maahansa.
Tehtävä, joka juutalaisilla oli, -
on ensinnäkin synnyttää Jumala maailmaan.
Sanot, että sehän tapahtui 2 000 vuotta sitten.
Mutta näethän, tehtävän toinen osa -
on ottaa vastaan Jeesus, kun Hän tulee takaisin.
Olen innoissani saadessani jakaa -
kirjani "Usko sittenkin" luvusta 8.
Eräs ihmeellisimmistä asioista, joita saan kokea työssäni, -
on nähdä, miten ihminen löytää Jumalan Sanan ja miten usko toimii.
Aina kun joku oivaltaa, että Jumalan Sana on elävä -
ja että jotain tapahtuu, kun Jumalan Sanan ottaa todesta.
Se on mahtavaa.
On ihanaa, kun ihmiset huomaavat, että se todella toimii, -
aivan niin kuin Jeesus lupasi sen toimivan.
Monet kristityt yllättyisivät, -
jos he yrittäisivät todella tutkia ja ymmärtää Raamattua.
Se, mitä saarnataan, pohjautuu usein perinteisiin.
Teologioita on siirtynyt sukupolvelta toiselle olematta edes kristillisiä.
Monet saarnat, jotka ovat helppoja korvalle, -
ovat täynnä rohkaisua ja viihdettä, -
mutta sisältävät hyvin vähän raamatunjakeita.
Sellaiset saarnat ovat tärkeitä, ja niillä on paikkansa, -
mutta yliluonnollinen voima ei tule lauseista, -
jotka saarnaaja kokoaa.
Hauskat kertomukset, todistukset tai edes profetiat -
eivät auta sinua maanantaiaamuna.
Se auttaa, kun saat Raamatun Sanan, jota voit käyttää, -
jonka varassa seistä ja jota julistaa oman tilanteesi keskellä.
Kun sanot samaa kuin Jeesus, silloin sinä vastustat saatanaa.
Kun maanantaiaamuna sanot samat asiat kuin Jeesus, -
hengellinen maailma mieltää sen ikään kuin Jeesus puhuisi kauttasi.
Olet yhtä Jeesuksen kanssa, ja Jeesus itse seisoo sanojensa takana.
Kun sanot samat asiat kuin Jeesus, saat myös samat tulokset kuin Jeesus.
Saadakseen yliluonnollisia tuloksia on käytettävä yliluonnollisia menetelmiä.
Tehokkain menetelmä on uppoutua Jeesuksen opetuksiin, -
tulla yhdeksi Jeesuksen opetusten kanssa ja soveltaa niitä elämässään -
puhumalla, toimimalla ja elämällä kuin Jeesus.
Toinen asia, joka tapahtuu, kun usko on heikko ja toivo on mennyttä, -
on se, että unohdat, kuka olet, ja alat elää sellaisena, joka olit.
Se oli Egyptistä lähteneen heprealaissukupolven ongelma.
He eivät päässeet eroon orjan mentaliteetista.
Jos epäonnistut siinä, alat helposti nähdä itsesi heinäsirkkana, -
vaikka kaikki taivaan joukot näkevät sinut kuninkaallisena -
katsellessaan sinua.
Ja jos alat puhua kuin heinäsirkka ja uskoa, mitä sanot, -
silloin saat saman tuloksen kuin heinäsirkka.
Se on varmaankin aika heikko ja toivoton tunne.
Mutta jos voit kääntää sen ympäri, uudistaa mielesi -
ja ajatella sen suuntaisesti, mitä olet, etkä mitä olit, -
silloin puhut ja toimit sinä kuninkaallisena, joka olet.
Ja silloin voit epäilemättä odottaa myös kuninkaallisia tuloksia.
Tässä sinulle tänään toinen tärkeä raamatunjae.
"Sydämen kyllyydestä suu puhuu."
Jeesus sanoo: "Mitä sydämenne on täynnä? Kuunnelkaa sanojanne!"
Monet puolustelevat: "Se oli vain puhetta. En tarkoittanut sillä mitään."
Voi olla, mutta sanat tulevat siltikin jostain.
Jeesus, joka tietää sinusta kaiken, tekee asian erittäin selväksi, -
kun Hän sanoo: "Sydämen kyllyydestä suu puhuu."
Sanat siis tulevat sisältäsi -
sydämesi varastosta.
Tahdon sinun ymmärtävän, että sanasi heijastelevat sydäntäsi.
Ellei sydämessäsi ole uskoa, vuori ei hievahda, -
sillä sanasi eivät ole yhteneviä sydämesi kanssa.
Tässä vielä yksi jae: -
"jos sinä tunnustat suullasi Jeesuksen Herraksi -
ja uskot sydämessäsi, että Jumala on hänet kuolleista herättänyt, -
niin sinä pelastut".
Pelastuminen on laaja käsite.
Kun Jumala pelastaa sinut, Hän pelastaa sinut kaikesta, -
mitä synti on sinulle tehnyt.
Hän ei pelasta ainoastaan sieluasi, -
vaan Hän pelastaa sinut kaikesta, mitä syntiinlankeemuksesta seurasi.
Hän pelasti sinut paitsi kuolemasta -
myös sairaudesta, mielenterveysongelmista, -
masennuksesta, lannistuksesta, köyhyydestä ja pahasta.
Hän on herättänyt sinut kuolleista Jeesuksen kanssa, -
ja nyt Hän haluaa antaa sinulle ylenpalttisesti kaikkea hyvää, -
ja Hänellä on elämällesi tarkoitus ja suunnitelma.
Uskon kautta voimme astua sisään ja ottaa vastaan sen, -
minkä Jumala on Kristuksessa jo antanut.
Jos ensin uskot sydämessäsi ja sitten tunnustat uskosi -
eli uskot, puhut ja toimit niin kuin olisit jo saanut, niin se tulee sinulle.
Ystäväni, kun alat soveltaa tätä opetusta elämääsi, -
astut ulottuvuuteen, joka avaa ovia uusille tasoille -
ja fantastiseen tulevaisuuteen.
Elämäsi alkaa kulkea kohti suuntaa, johon sanasi osoittavat.
Täytä siis sydämesi Jumalan Sanalla,-
niin sinun sanasi ohjaavat sinut oikeaan suuntaan.
Kiitos, että seurasit ohjelmaa.
Me olemme ystäviä, veljiä ja sisaria.
Tahdon kertoa, että olen sitoutunut teihin.
Ennen kuin päätämme, minä rukoilen puolestanne.
Minä uskon teihin. Jumala uskoo teihin. Hänellä on elämällesi näky.
Isä, Jeesuksen Kristuksen nimessä -
rukoilen jokaisen tätä katsovan puolesta.
Tiedän, että Sinulla on näky heistä jokaiselle -
eikä sitä näkyä voi kukaan tappaa.
Anna se näky. Anna heille tarvittava usko -
Sinun heille antamasi näyn ja tarkoituksen toteuttamiseen.
Isä, paranna tässä hetkessä Jeesuksen nimessä.
Kiitos, että kun vaellamme kanssasi ja puhumme Sinun sanojasi, -
silloin me liikumme, kuljemme kohti oikeaa suuntaa -
ja pääsemme maaliin ennemmin tai myöhemmin, -
sillä Jumalan meille antamaa näkyä ei voi kukaan tappaa.
Suomennos: Marianne Tenetz